Við viljum byrja á að nota tækifærið til að þakka ykkur innilega fyrir viðskiptin á árinu – þvílíkt sem við erum heppin með viðskiptavini og það er svo ótrúlega gaman að sjá ykkur loksins þegar þið komið að sækja pantanir til okkar . Verslunin okkar er aðeins á eftir áætlun , en við stefnum á almennilega opnun í janúar þrátt fyrir að það sé hægt að heimsækja okkur og versla á staðnum nú þegar . En Jóla Beautyboxið 2019 kom út fyrir rúmri viku síðan og erum við svo ótrúlega stolt af því og spennt að segja ykkur frá og kenna ykkur á vörurnar . Að vana kemur blogg með hverri vöru á næstu viku og förum við einnig ýtarlega yfir þær í Instagram og Facebook story og mælum við því með að fylgjast vel með . Í Jóla Beautyboxinu voru eftirfarandi vörur : Ójá ! Lúxusprufa af mest selda serumi í HEIMINUM var í boxinu okkar og við gætum eiginlega ekki verið stoltari af því . En á hverri mínútu seljast 5 stk af Advanced Night Repair seruminu sem einnig hefur unnið til yfir 150 verðlauna , og segir það eiginlega allt sem segja þarf . Advanced Night Repair serumið dregur úr ótímabærum einkennum öldrunar svo um munar og gefur húðinni ljóma , raka og yngra yfirbragð . Serumið inniheldur ChronoluxCB ™ tækni sem er bæði fyrirbyggjandi og lagar öldrunareinkenni í húðinni . Í seruminu eru andoxunarefni og hýalúron sýra sem hámarka upptöku raka og þannig nær húðin í allan þann raka sem hún þarf yfir nóttina . Mádara vörurnar eru einstaklega dásamlegar lífrænar vörur sem eru lausar við skaðlaus innihaldsefni og er merkið einnig framúrskarandi umhverfisvænt og er túpan sem að kremið kemur í t.d. búið til úr plöntu plasti og er því 100% niðurbrjótanlegt í náttúrunni . Í boxinu leyndist Daily Defense töfrakremið sem okkur finnst allt of fáir vita af . Kremið ver húðina þar sem loftslagið er þurrt og kalt og hentar á allan líkamann og fyrir allan aldur . Við mælum sérstaklega með því að nota það á og er það á þurrar varir , hendurnar , naglaböndin , þurra hæla , olnbogana . Einnig er hægt nota kremið á alla fjölskylduna til að verja húðina gegn kulda og vindi , til dæmis ef farið er á skíði . Notkunarleiðbeiningar Berið á þurra húð hvar sem er á líkama og andliti Við elskum BECCA og við vitum að þið gerið það líka og þess vegna finnst okkur alltaf jafn gaman að hafa vöru frá þeim í boxinu okkar . Glow Gloss er æðislegur gloss sem er ekki bara fallegur heldur nærandi líka . Liturinn Rose Gold er líka ótrúlega hátíðlegur og þrátt fyrir að við viðurkennum að við höfðum smá efasemdir um litinn til að byrja með þá er hann einfaldlega frábær . Hann fer einhvernvegin öllum að okkar mati . Einnig er hægt að nota hann yfir varaliti , mælum með rauðum , til þess að fá fallegan ljómandi blæ yfir varirnar . Glow Glossarnir koma í 10 fallegum litum . Notkunarleiðbeiningar Hægt er að nota glossinn einan og sér eða yfir varalit .